Elene Guridi

Elene Guridi Mesonero (Oñati, 2002ko uztailaren 26a) gipuzkoar futbolaria da, erdilari jokatzen duena. Gaur egun Emakumezkoen Futbol Ligan Real Sociedad futbol-taldean jokatzen du.

 Ibilbidea 
Oñatiarra izanik herriko Aloña Mendi taldeko harrobian hasi zen jokatzen. 14 urte zituela Eibarrek fitxatu zuen bigarren talderako. 2018an sartu zen Errealean, bigarren taldean. 2021ean lesio larria izan zuen, lotailu gurutzatua hautsi zuen. 2024ko martxoaren 10ean egin zuen debuta lehen taldearekin, Bartzelonaren aurkako partidan hain zuzen ere, eta 1-7 galdu bazuten ere Errealaren goleko asistentzia Guridik eman zuen. Bigarren taldeko jokalaria izanik 30 zenbakiarekin jokatu zuen partida hura.

Denboraldi hartan Erreginaren Kopako finalera iritsi zen Erreala eta Elene Guridi deialdian sartu zuen entrenatzaileak, baina ez zuen jokatu.

2024-2025 denboraldian 26 zenbakia hartu eta lehen taldearekin hasi zen jokatzen. Lehenengo gola Betis taldeari egin zion 2024ko urrian.

 Klubak 
Honako talde hauetan jokatu du Elene Guridik:
 Taldea  UrteakAloña Mendi KE2015 - 2016Eibar2016 - 2018Real Sociedad B2018 - 2024Real Sociedad2024 - 

 Erreferentziak 

 Kanpo estekak 

Kategoria:Oñatiarrak
Kategoria:Gipuzkoako emakume futbolariak
Kategoria:Errealeko futbolariak (emakumezkoen taldea)